Allerede i dag må togene sænke farten til 40 km i timen, når de passerer dæmningen mellem Støvring og Skørping. - Men dæmningen er nu så nedbrudt, at det ikke går længere, siger områdechef hos DSB, Knud Erik Bendixen. Derfor skal BaneDanmark fra den 27. august reparere dæmningen med 34.000 tons jord. Og det giver aflysninger og forsinkelser. - Lyntogene kommer ikke længere end til Århus. Og nærbanetogene stopper i Lindholm - så sætter vi busser ind det sidste stykke til Skørping. Intercitytogene kører som normalt, men med mindre forsinkelser, siger Knud Erik Bendixen. Og der er ingen mulighed for at få flere tog igennem strækningen - der er nemlig ingen sporskifter. Arbejdet begynder altså d. 27. august og varer til d. 18. september.
Togpassagererne bliver hårdt ramt igen til august. For en dæmning ved Støvring er ved at skride sammen. Og det medfører massive forsinkelser og aflysninger.